**Ջեյմս և Օլիվեր Ֆելփսներ** (), անգլիացի երկվորյակ դերասաններ։ Մեծ ճանաչում են գտել խաղալով Ֆրեդ և Ջորջ Ուիզլիների դերերը 2001-2011 թվականներին նկարահանվող Հարրի Փոթերի մասին պատմող ֆիլմաշարում։

Վաղ կյանք
---------

Ջեյմսը և Օլիվերը ծնվել են 1986 թվականի փետրվարի 25-ին Անգլիայի Բիրինգհամի տարածքի Սաթն Քոլդֆայլդ քաղաքում։ Նրանք Մարտին և Սուսան Ֆլեփսների միակ որդիներն են։ Ջեյմսը փոքր է 13 րոպեով։ Մեծանալով՝ նրանք հաճախում են Լիթլ Սաթնի տարրական դպրոց, այնուհետև Արթուր Թերրիի անվան միջնակարգ դպրոց։ Քանի որ նրանք բավական ժամանակ էին ծախսել Հարրի Փոթերի նկարահանումների վրա, երկվորյակների համադասարանցիները օգնում էին նրանց սովորելու հարցում։

Գործունեություն
---------------

2000 թվականին, 14 տարեկան հասակում, երկվորյակները բաց թողեցին դպրոցական քննությունները և չնայած նրանք նախկինում դերասանակն փորձ չունեին, 6 անգամ քասթինգի մասնակցելուց հետո, նրանք հանդես եկան որպես Ֆրեդ և Ջերջ Ուիզլիների դերերում Հարրի Փոթերը և փիլիսոփայական քարը ֆիլմում։ Նրանք շարունակեցին խաղալ իրենց դերերը հաջորդ Հարրի Փոթերի մասին պատմող ֆիլմերում։ Հարրի Փոթերը և հրե գավաթը ֆիլմի ստեղծման ժամանակ Ջեյմսը կռվեց ֆիլմի ռեժիսորի հետ, արդյունքում երկուսն էլ վնասվածքներ չստացան։

Ջեյմսը դերասանությունից բացի, Հարրի Փոթերը և խառնածին արքայազնը ֆիլմում աշխատել է նաև վազորդ։ 2009 թվականին նրանք նկարահանվեցին, Թագավորություն հեռուստասերիալի երրորդ եթերաշրջանի հինգերորդ դրվագում։ 2012 թվականին նրանք նկարահանվեցին *A Mind's Eye* վավերագրական ֆիլմում՝ հիմնված Պլատոնի փիլիսոփայական գաղափարների հիման վրա։

Եղբայրները ներգրավվել են նաև Հարրի Փոթերի ցուցահանդեսում։ 2009 թվականին նրանք մասնակցեցին Չիկագոյում ցուցահանդեսի բացմանը, այնուհետև սկսեցին իրենց շրջագայությունը տարբեր քաղաքներով ու երկրներով։ Նրանք երկրորդ շրջագայել են Թաիլանդում։

2014 թվականի հունվարին մասնակցեցին Հարրի Փոթերի տոնին, որը տեղի էր ունենում Ֆլորիդա նահանգի Օրլանդո քաղաքում, Էվաննա Լինչի, Մաթթեվ Լեվիսի, Դեվոն Մուրրայի հետ միասին։ Նրանք նաև մասնակցել են LiveCast-ին, որտեղ նրանք պատասխանել են երկրպագուների հարցերին և պատմել Հարրի Փոթերի կախարդական աշխարհ-ի տարածման մասին, որի համար կարող էին գնալ Դիագոն Ալլեյ 2014 թվականի ամռանը։

Անձնական կյանք
--------------

Երկուսն էլ հաճույք են ստանում գոլֆից և կանոնավոր կերպով խաղում են։ Oլիվերը գոլֆով զբաղվել է 18-ից իսկ Ջեյմսը՝ 20 տարեկանից։ Երկվորյակները աջակցում են Բիրինգամի մրցակից ֆուտբոլային թիմերին։ Օլիվերը երկրպագում էր Aston Villa-ին իր հանգցուցյալ պապի հետ, մինչդեռ Ջեյմսը իր հայրիկի հետ երկրպագում է Gloucester RFC-ին։

Երկվորյակները սիրում են ճանապարհորդել։ Երկուսն էլ ճանապարհորդում են, շրջագայում և մասնակցում տարբեր սպորտային խաղերին ու իրադարձություններին։ Օլիվերը վարում է իր JOP World կայքը, որտեղ ներկայացնում է իրենց այցելած վայրերը և անընդհատ թարմացնում այն։

Ջեյմսը և Օլիվերը մոտ են Հարրի Փոթերի դերասանական կազմից Ռուբերտ Գրինթի, Թոմ ֆելթոնի, Դենիել Ռեդքլիֆի և Մաթյու Լեվիսի հետ։ Նրան հաճախում են Դենիելի ներկայացումներին, և հաճախ հանդիպում Գրինտի, Ֆելթոնի և Լեվիսի հետ և գոլֆ խաղում։

2013 թվականի ամռանը, նրանք տեղափոխվեցին Կալիֆոռնիայի Սանտա Մոնիկա քաղաք, որտեղ նրանք տարբեր կինոնախագծեր էին դիտում։ Ներկայումս նրանք իրենց ժամանակն անց են կացնում Ամերիկայի Միացյալ Նահանգներում և վերադառնում տուն՝ Միացյալ Թագավորություն։

Բարեգործական աշխատանք
---------------------

2003 թվականի հունվարին, երկվորյակները ծառեր են տնկել Լեյքթերշիրի Ազգային պարկում։ Կեչի և հացենի ծառերը, որ տնկվել են տղաների կողմից, օգտագործվել են Հարրի Փոթերի ֆիլմի ցախավելների պատրաստման համար։

Ջեյմսն ու Օլիվերը աջակցում են Քաղցկեղով հիվանդ պատանիների ծրագրին։ Նրանք բացեցին Բիրինգհեմի բարեգործական մասնաճյուղերից մեկը և շարունակեցին աջակցել բարեգործությանը։

Երկվորյակները նաև հայտնվեցին հանրության առաջ աջակցելով երաժշտությանն ու սպորտին։

2006 թվականի մայիսին, երկուսն էլ մասնակցեցին հայտնի մարդկանց ֆուտբոլի մրցաշարին, որը կոչվում էր "Celebrity World Cup Soccer Six": Նրանք մասնակցում էին ուրիշ հայտնիների հետ միասին։

Ջեյմսը և Օլիվերը մասնակցում են բարեգործական դրամահավաքությանը։ Օլիվերը կենտրոնացավ RNLI-ի ծրագրի վրա, թիկնապահների համար գումար հավաքելով, իսկ Ջեյմսը ներգրավվեց Ազգային երեք գագաթների մարտահրավեր ծրագրի մեջ, որը լեռնագնացին մարտահրավեր էր նետում, բարձրանալ Միացյալ Թագավորության 3 բարձր գագաթները, 24 ժամվա ընթացքում։ 2011 թվականի նոյեմբերի 22-ին, եղբայրները մասնակցեցին Ավստրալիայում կայանալիք Քաղցկեղի հետազոտությունները Միացյալ Թագավորությունում՝ ի հիշատակ 11-ամյա Հարրի Մոսլիի, որը մահացել է 2011 թվականի հոկտեմբերի 8-ին՝ ուղեղի քաղցկեղի պատճառով 4 տարի պայքարելուց հետո։ Մինչև 2011 թվականը, նրանց հասույթը կազմում էր 2,525 ֆունտ։

2013 թվականի սեպտեմբերի 7-ին, մասնակցել են Հարրի Մոսլեյի հիշատակին նվիրված միջոցառմանը՝ *Pointless Celebrities,* գումար հավաքելու նպատակով։ Ճիշտ է, նրանք ջեքպոտ չշահեցին, բայց իրենց բարեգործական հասույթին ավելացրին 500 ֆունտ։

Ֆիլմագրություն
--------------

Ֆիլմ և հեռուստատեսություն| Տարի | Վերնագիր | Ջեյմսի դերերը | Օլիվերի դերերը | Նշումներ |
| --- | --- | --- | --- | --- |
| 2001 | Հարրի Փոթերը և փիլիսոփայական քարը | Ֆրեդ Ուիզլի | Ջորջ Ուիզլի |  |
| 2002 | Հարրի Փոթերը և գաղտնիքների սենյակը | Ֆրեդ Ուիզլի | Ջորջ Ուիզլի |  |
| 2004 | Հարրի Փոթերը և Ազկաբանի կալանավորը | Ֆրեդ Ուիզլի | Ջորջ Ուիզլի |  |
| 2005 | Հարրի Փոթերը և հրե գավաթը | Ֆրեդ Ուիզլի | Ջորջ Ուիզլի |  |
| 2007 | Հարրի Փոթերը և փյունիկի միաբանությունը | Ֆրեդ Ուիզլի | Ջորջ Ուիզլի |  |
| 2009 | Թագավորություն | Քալում Անդերսոն | Ֆինլեյ Անդերսոն | Հատված "3.5" |
| 2009 | Հարրի Փոթերը և կիսարյուն արքայազնը | Ֆրեդ ուիզլի/վազորդ | Ջորջ Ուիզլի |  |
| 2010 | Հարրի Փոթերը և արգելված ճանապարհորդությունը | Ֆրեդ Ուիզլի | Ջորջ Ուիզլի | Կարճ ֆիլմ
Ռոբոքոսթեր Հարրի Փոթերի կախարդական աշխարհում, Հոգսմիդ |
| 2010 | Հարրի Փոթերը և մահվան պարգևները 1 | Ֆրեդ Ուիզլի | Ջորջ Ուիզլի |  |
| 2011 | Հարրի Փոթերը և մահվան պարգևները 2 | Ֆրեդ Ուիզլի | Ջորջ Ուիզլի |  |
| 2012 | *Հիվանդասենյակ 3* | Ջիմմի |  |
| 2012 | Հերթը | Մորիս Թոլիվեր | Կարճ ֆիլմ |
| 2013 | Էըրս |  | Պարոն Էըրս |
| 2014 | *Սեփական վատ թշնամին* | Ոստիկանապետ Բերրով | Ոստիկանապետ Սթրոյդ |  |
| 2014 | Հոգվարթսի ճեպընթաց | Ֆրեդ Ուիզլի | Ջորջ Ուիզլի | Կարճ ֆիլմ |
| 2015 | Ներդսերի թագավորը | Իմքը | Ինքը | Հյուրերի հայտնվելը
7-րդ դրվագ |
| 2015 | Դեննին և մարդկանց կենդանաբանական այգին | Պարոն Բրայան Քարթեր | Պարոն Բերրի Քարթեր | Հեռուստատեսային ֆիլմ |
| 2015 | *Գույնզգույն կտորներից վերմակ* | Գարրեթ | Ֆիլմ |
| 2019 | *7 օր Կույր Դեյվիի պատմությունը* | Կապիտան Ուիլյամս | Բժիշկ Մեթյուզ | Կարճ ֆիլմ |
| 2019 | *Աշխարհը ներսում* | Թանիոն | Ֆիլմ |

Տեսախաղեր| Տարի | Վերնագիր | Ջեյմսի դերերը | Օլիվերի դերերը | Նշումներ |
| --- | --- | --- | --- | --- |
| 2007 | Հարրի Փոթերը և փյունիկի միաբանությունը | Ֆրեդ Ուիզլի(ձայն) | Ջորջ Ուիզլի (ձայն) | տեսախաղ |
| 2010 | Հարրի Փոթերը և մահվան պարգևները մաս 1 | Ֆրեդ Ուիզլի | Ջորջ Ուիզլի (ձայն) | տեսախաղ |

Ծանոթագրություններ
------------------

1. ↑  «Harry Potter and the magical Midlanders, icBirmingham»։ Icbirmingham.icnetwork.co.uk։ 15 July 2007։ Արխիվացված օրիգինալից 28 July 2012-ին։ Վերցված է 29 July 2010  `|df=` պարամետրը գոյություն չունի (օգնություն)
2. ↑  Տեսանյութը ՅուԹյուբում
3. ↑  «friends-funfacts». *friends-funfacts.blogspot.com*. Արխիվացված օրիգինալից 2011 թ․ օգոստոսի 16-ին. Վերցված է 2011 թ․ մայիսի 5-ին.
4. ↑  «Twitter». Twitter. 2017 թ․ սեպտեմբերի 6. Վերցված է 2017 թ․ սեպտեմբերի 9-ին.
5. ↑
6. ↑  Տեսանյութը ՅուԹյուբում
7. ↑  «Potter twins plant trees». *BBC News*. 2003 թ․ հունվարի 19. Արխիվացված օրիգինալից 2013 թ․ դեկտեմբերի 3-ին.
8. ↑  «Actors | James and Oliver Phelps – Pictures, Information, Biography, Quotes»։ Veritaserum։ 25 February 1986։ Արխիվացված օրիգինալից-ից 2 March 2010-ին։ Վերցված է 29 July 2010
9. ↑  Biography – Phelps Twins Արխիվացված 14 Հուլիս 2011 Wayback Machine. Books and Wands (25 February 1986). Retrieved on 2 May 2012.
10. ↑  Three Peaks Challenge. Three Peaks Challenge (11 April 2012). Retrieved on 2 May 2012.
11. ↑  Virgin Money Giving | Fundraising | James Phelps Three Peak Challenge Արխիվացված 22 Հուլիս 2011 Wayback Machine. Uk.virginmoneygiving.com (4 June 2011). Retrieved 2 May 2012.
12. ↑  Virgin Money Giving | Fundraising | Oliver Phelps' fundraising page Արխիվացված 21 Հուլիս 2011 Wayback Machine. Uk.virginmoneygiving.com (6 June 2011). Retrieved 2 May 2012.

Արտաքին հղումներ
----------------

* James Phelps Internet Movie Database կայքում
* Oliver Phelps Internet Movie Database կայքում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ջեյմս և Օլիվեր Ֆելփսներ» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ |

 |